ছট উত্‍সবে অংশ নেন এরাজ্যের তিরিশ শতাংশ মানুষ।  এই উত্‍সব গোটা রাজ্যের মানুষেরই উত্‍সব। সেকারণে সোমবার ছুটি ঘোষণার সিদ্ধান্ত নিয়েছে রাজ্য সরকার। ঝাড়গ্রামে ঘোষণা করলেন মুখ্যমন্ত্রী।
 ওয়েব ডেস্ক : ছট উত্‍সবে অংশ নেন এরাজ্যের তিরিশ শতাংশ মানুষ।  এই উত্‍সব গোটা রাজ্যের মানুষেরই উত্‍সব। সেকারণে সোমবার ছুটি ঘোষণার সিদ্ধান্ত নিয়েছে রাজ্য সরকার। ঝাড়গ্রামে ঘোষণা করলেন মুখ্যমন্ত্রী। দিন কয়েক আগেই গেছে দুর্গাপুজো। ষষ্ঠী থেকে দশমী পর্যন্ত ছুটি ছিল সেই সময়। এরপরই ছিল লক্ষ্মীপুজোর ছুটি। সেই ছুটি শেষ হতে না হতেই, কালীপুজো ও ভাইফোঁটা। আর এবার তারই মাঝে ছট পুজোর ছুটি ঘোষণা হওয়ায় স্বভাবতই খুশির হাওয়া সরকারি কর্মী মহলে।  অন্যদিকে, বিরোধীদের পক্ষ থেকে মুখ্যমন্ত্রীর এই সিদ্ধান্তের বিরোধীতা করা হয়েছে। তাদের বক্তব্য একের পর এক ছুটি ঘোষণা করে মুখ্যমন্ত্রী কর্ম সংস্কৃতি নষ্ট করছেন এই রাজ্যে।